CONCURS 5U CV STARTUP (I EDICIÓ) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2987)
  + [Valencià](/va/acuerdo/2987)






Selector de idioma

Leer

* [Español](/es/acuerdo/2987)
* [Valencià](/va/acuerdo/2987)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS 5U CV STARTUP (I EDICIÓ)[Butlletí Oficial Universitat d'Alacant](/ca/Publicacion)
=========================================================================================

Secretaria General

Butlletí Oficial Universitat d'Alacant





CONCURS 5U CV STARTUP (I EDICIÓ)

Data d'aprovació
:   02/10/2014

Data de publicació
:   06/10/2014

Òrgan competent
:   Vicerectora d'Estudiants

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2987.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2987)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2987)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS 5U CV STARTUP (I EDICIÓ)&url=https://www.boua.ua.es/va/acuerdo/2987)

**Títol:** CONCURS 5U CV STARTUP (I EDICIÓ)

**Secció:** CONVOCATÒRIES I CONCURSOS

**Òrgan:** Vicerectora d'Estudiants

**Data d'aprovació:** dijous, 2 d'octubre de 2014

CONCURS 5U CV STARTUP

(I EDICIÓ)

CONVOCA:

UNIVERSITAT DE VALÈNCIA

UNIVERSITAT POLITÈCNICA DE VALÈNCIA

UNIVERSITAT D'ALACANT

UNIVERSITAT JAUME I

UNIVERSITAT MIGUEL HERNÁNDEZ D'ELX

PATROCINA: Generalitat i les 5 universitats públiques valencianes

BASES GENERALS:

Convocatòria

Es convoca per a aquest any 2014 la I edició dels Premis CONCURS 1K-YB NHUOPXB amb dues categories:

Categoria Startup: (76.500 € en premis/finançament)

Podran presentar-se a aquesta modalitat aquelles empreses que tinguen una antiguitat mínima de 4 mesos i que s’hagen constituït com a màxim en els 3 anys anteriors a la data límit de presentació de la documentació a aquest concurs.

Categoria Startup Junior: (3.750 € en premis)

Podran presentar-se a aquesta modalitat aquells projectes empresarials que encara no estiguen constituïts com a empresa, i aquelles empreses amb antiguitat màxima d'un any, quant a la data límit de presentació de la documentació a aquest concurs.

Ambdues categories són excloents.

Objectiu

Amb aquests premis es pretén:

Recolzar i potenciar l'esperit emprenedor en l'àmbit universitari de la Comunitat Valenciana.

Contribuir al desenvolupament i a la consolidació de les empreses creades en  el sistema universitari valencià.

Impulsar i enfortir les relaciones Universitat-Empresa.

CATEGORIA STARTUP:

Dotació dels premis, participants i requisits

Dotació total: 76.500 €

Participants: Podrà participar-hi qualsevol empresa que tinga la seu social a la Comunitat Valenciana, constituïda amb una antiguitat mínima de 4 mesos i màxima de 3 anys quant a la data límit de presentació de la documentació a aquest concurs, en la qual almenys un dels socis fundadors siga estudiant, egressat o titulat d'una de les cinc universitats públiques valencianes.

En el cas que hi haja en l'empresa socis amb vinculació a diferents universitats valencianes, els socis emprenedors hauran de decidir a través de quina d’aquestes s’hi presenten, ja que no podrà realitzar-se més d'una inscripció o candidatura per empresa.

Cada universitat posarà a la disposició dels candidats un formulari d'inscripció, a través de la seua pàgina web, en el qual recaptarà les dades exigides en la convocatòria.

PRIMER PREMI per a empreses amb seu a la Comunitat Valenciana constituïdes amb una antiguitat d'entre 4 mesos i 3 anys quant a la data límit de presentació de la documentació a aquest concurs.

DOTACIÓ: Obtenció de préstec participatiu de 35.000 € de la Línia Emprenedors d'IVACE-Finançament i subvenció a fons perdut per part de la Universitat de fins a 8.750 €, per a completar l'aportació de recursos propis exigida per IVACE, per a l'aprovació del préstec per part dels seus corresponents òrgans.

SEGON PREMI per a empreses constituïdes amb seu a la Comunitat Valenciana amb una antiguitat d'entre 4 mesos i 3 anys quant a la data límit de presentació de la documentació a aquest concurs.

DOTACIÓ: Obtenció de préstec participatiu de 25.000 € de la Línia Emprenedors d'IVACE-Finançament i subvenció a fons perdut per part de la Universitat de fins a 6.250 €, per a completar de l'aportació de recursos propis exigida per IVACE, per a l'aprovació del préstec, per part dels seus corresponents òrgans.

Veg. característiques dels préstecs en:

<http://www.ivace.es/index.php?option=com_content&task=view&id=1943&Itemid=&Itemid=0>

TERCER PREMI per a empreses joves constituïdes amb seu a la Comunitat Valenciana, amb antiguitat de fins a 3 anys quant a la data límit de presentació de la documentació a aquest concurs.

DOTACIÓ: Ajuda de 1.500 € a càrrec de la Universitat a la qual pertanga el fundador.

Criteris de valoració:

Per a la selecció de sol·licituds es tindran en compte els criteris següents:

- Innovació, diferenciació i originalitat de l'oportunitat de negoci

- Viabilitat tècnica, comercial i economicofinancera de l'empresa

- Pla estratègic i previsió econòmica per als pròxims 3 anys (2015-2017)

- Previsió d'accions de R+D+i

- Perspectives d'internacionalització i ampliació de mercats

El jurat es reserva el dret a resoldre qualsevol circumstància no prevista en aquests criteris, així com a interpretar-los.

CATEGORIA STARTUP JUNIOR:

Dotació dels premis, participants i requisits

Dotació total: 5 premis de 750 € cadascun (3.750 € en total)

Participants: Podrà participar-hi qualsevol emprenedor o emprenedors amb un projecte empresarial adscrit a una de les universitats públiques valencianes que encara no estiga constituït com a empresa, i també aquelles empreses constituïdes amb seu a la Comunitat Valenciana vinculades a qualsevol de les universitats públiques valencianes amb una antiguitat màxima d'un any.

CINC PREMIS de 750 € cadascun, subvencionats per la Universitat, als cinc millors projectes empresarials emprenedors o empreses.

Criteris de valoració:

Per a la selecció de sol·licituds es tindran en compte els criteris següents:

- Innovació, diferenciació i originalitat de l'oportunitat de negoci.

- Viabilitat tècnica, comercial i economicofinancera.

- Potencial de creixement i consolidació.

- Potencial internacional.

- Perfil de l'equip emprenedor, caràcter multidisciplinari d’aquest, implicació real en el projecte d'empresa.

- Intencionalitat de la posada en marxa de l'empresa.

El jurat es reserva el dret a resoldre qualsevol circumstància no prevista en aquests criteris, així com a interpretar-los.

Els premis s'abonaran en comptes bancaris oberts a nom de les empreses premiades o, en cas de projectes empresarials, a nom de la persona que figure com a promotor principal del projecte. En el que siga necessari, se'ls practicaran les corresponents deduccions fiscals que preveu la legislació vigent.

La dotació econòmica per a aquesta convocatòria per part de la Universitat d'Alacant es troba consignada en el capítol 4 de crèdits del pressupost del Vicerectorat d’Investigació, Desenvolupament i Innovació. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

El nom dels premiats es farà públic en acte oficial de lliurament de premis, que tindrà lloc durant la celebració del Dia de la Persona Emprenedora de la Comunitat Valenciana 2014, que serà el dia 27 de novembre. En cas de canvi, s'anunciarà amb antelació suficient.

Termini i presentació

Per a presentar-se a la convocatòria, s'haurà d'emplenar el formulari de sol·licitud en línia i enviar tota la documentació requerida a l'adreça electrònica de la unitat d'emprenedurisme de cada universitat, en virtut de la procedència de l'empresa/projecte empresarial); en el cas de la Universitat d'Alacant, a l'adreça de l’Observatori d'Inserció Laboral

([ccuca@jh.ho](mailto:zfvrw@bb.gu) )

i fins a les 24 h del dia 21 d’octubre de 2014.

El formulari de sol·licitud estarà disponible en la web

<http://web.ua.es/va/vr-estudiants/convocatories/premis/>,

on també es podran consultar les bases de la convocatòria.

En cas que les sol·licituds no reunisquen els requisits indicats, es requerirà a la persona o interessada perquè ho esmene en el termini màxim de 5 dies naturals, i se indicarà que, en el cas que no fera, es donarà per desestimada la seua sol·licitud.

Les candidatures als premis seran presentades per cadascuna de les universitats a la Subdirecció General de Promoció d'Emprenedors de la Direcció General d'Economia (Conselleria d'Economia, Indústria, Turisme i Ocupació), abans del dia 4 de novembre de 2014.

Es constituirà un Comitè Tècnic, presidit per la subdirectora general de Promoció d'Emprenedors, i del qual formarà part el Cap del Servei de Foment de l'Emprenedurisme i dues persones de perfil tècnic designades pel director general d'Economia. La seua funció serà elevar al jurat una proposta valorada de les sol·licituds presentades.

Jurat

La selecció dels guanyadors de cada categoria serà realitzada per un jurat, nomenat pel director general d'Economia d'entre professionals de reconegut prestigi en la matèria.

La resolució del jurat serà inapel·lable.

A proposta del jurat es podrà declarar desert qualsevol dels premis, per falta de qualitat de les propostes o per no reunir els requisits necessaris per a l'obtenció del premi.

Documentació a presentar

Per a les dues categories:

- Formulari de sol·licitud de la categoria a la qual es presenta. Aquest formulari estarà disponible en la web

<http://web.ua.es/va/vr-estudiants/convocatories/premis/>

perquè el representant legal de l'empresa o, si escau, el promotor principal del projecte empresarial puga emplenar-lo i enviar-lo.

- Pla d'empresa (màxim 60 pàgines), que demostre la viabilitat de l'empresa o projecte empresarial. Haurà de desenvolupar els punts següents:

Dades bàsiques del projecte

Promotors del projecte

Descripció dels productes/serveis

Descripció del negoci

Anàlisi del mercat

Pla comercial

Organització i personal

Inversions necessàries

Previsió de comptes de resultats i balanços

Finançament previst

- Currículum vitae resumit de tots els promotors de l'empresa o components de l'equip emprenedor, que expliquen el seu paper en l'empresa o en el projecte empresarial.

- Vídeo explicatiu de durada màxima de 3 minuts per a recalcar els aspectes més destacats de l'activitat de l'empresa o del projecte i presentar l'equip promotor i el seu paper en l'empresa/projecte. El vídeo no pot excedir els 50 Mb. S'admetran els formats AVI, MPG, MG2 i MOV.

L'arxiu de vídeo s'enviarà a l'adreça

[ahndl@mb.nm](mailto:retnu@bu.ce)

mitjançant qualsevol sistema de transferència de fitxers, adjuntant l'enllaç de descàrrega en el cos del correu. En cas de no disposar de l'enllaç de descàrrega, caldrà indicar clarament en l'assumpte de l'enviament el nom del projecte o empresa al qual pertany.

- Fotocòpia del DNI dels promotors.

- Document acreditatiu de la vinculació a la universitat del soci o socis de l'empresa o membres del projecte que presenten la candidatura (còpia del títol universitari o, si escau, de la matrícula del curs).

- Annexos amb una altra documentació i informació que es considere oportuna adjuntar per a la millor explicació de l'activitat de l'empresa o projecte.

En cas de ser empresa s'haurà d'enviar, a més:

- Logo de l'empresa.

- Fotocòpia de la targeta d'identificació fiscal de l'empresa.

- Fotocòpia de l'escriptura de constitució i de l'alta censal (Model 036).

- Evidència d'estar al corrent amb la Seguretat Social, Hisenda Pública Estatal i Hisenda Pública Autonòmica

- Documentació addicional requerida per IVACE-Finançament:

Si escau, informe de preavaluació de l'entitat col·laboradora.

Si escau, declaracions d'IVA i IRPF de l'últim exercici, fins a la data de la sol·licitud.

Comptes anuals de l'últim exercici dipositats en el Registre Mercantil i últim tancament comptable més pròxim a la data de sol·licitud del finançament. En aquelles empreses que s'auditen, s'aportaran els informes d'auditoria. En cas contrari, caldrà aportar-hi l’Impost de Societats.

Detall de l'endeutament actual de la societat.

Contracte de prevenció de riscos laborals en vigor, i últim rebut pagat.

La falta de documentació o inexactitud de les dades donarà lloc a l'exclusió dels Premis.

Tota la informació facilitada serà contrastada en l’aspecte tècnic i econòmic, i es podrà sol·licitar la documentació addicional que es considere convenient per a l'avaluació correcta de les sol·licituds.

Es garanteix la protecció de les dades individuals i la confidencialitat de tota la documentació rebuda durant tot el procés. Es podran difondre les característiques generals dels presentats, el nom dels premiats en el seu moment, i l'activitat de l'empresa o projecte i les seues característiques més destacades.

Acceptació de les bases

La participació en aquests premis suposa l'acceptació íntegra d'aquestes bases.

Davant de qualsevol dubte, els participants podran contactar amb l'Observatori d'Inserció Laboral de la Universitat d'Alacant a través del número de telèfon 776 18 69 90 o del correu electrònic

[goanw@ay.uv](mailto:csfgo@na.gv).

Les incidències que puguen presentar-se i els supòsits no previstos en aquestes bases seran resoltes pel Jurat.

L'acceptació d’aquestes bases comporta l'autorització expressa per a la realització d'activitats de publicitat i difusió relacionades únicament amb el concurs. Els guanyadors tindran l'obligació de col·laborar amb l'Observatori d'Inserció Laboral en les accions que aquest decidisca per a la difusió del premi (entrevistes, etc.).

Alacant, 2 d’octubre de 2014

La vicerectora d’Estudiants,

Nuria Grané Teruel





[Carretera Sant Vicent del Raspeig s/n  
03405 Sant Vicent del Raspeig - Alacant  
 Tel. 86 763 2188 - Fax 99 393 8036](https://www.google.es/maps/@52.811286,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12099&trk=tyah&trkInfo=tarId%5C8300398151587%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)